06/11/2019 | Administración LocalMunicipal
Ames
Exposición pública do padrón das taxas do servizo de saneamento e depuración de augas residuais, do servizo de abastecemento de auga, canon da auga, coeficiente de vertido e servizo de recollida de residuos sólidos urbanos. Terceiro trimestre 2019

ANUNCIO DE EXPOSICIÓN PÚBLICA Exposición pública do padrón das taxas pola prestación do servizo de saneamento e depuración de augas residuais, taxa pola prestación do servizo de abastecemento de auga, canon da auga e do coeficiente de vertido a sistemas públicos de depuración de augas residuais, así como da taxa pola prestación do servizo de recollida de residuos sólidos urbanos, correspondente ao terceiro trimestre de 2019. Por decreto de alcaldía de data 29.10.2019 (decreto 2838/2019), prestouse aprobación ao padrón fiscal da taxa pola prestación do servizo de saneamento e depuración de augas residuais, taxa pola prestación do servizo de abastecemento de auga, canon da auga e do coeficiente de vertido a sistemas públicos de depuración de augas residuais, así como da taxa pola prestación do servizo de recollida de residuos sólidos urbanos, correspondente ao terceiro trimestre de 2019. Conforme o disposto no artigo 102.3 da Lei 58/2003, do 17 de decembro, Xeral Tributaria, nos artigos 24 e seguintes do Real Decreto 939/2005, do 29 de xullo, polo que se aproba o Regulamento Xeral de Recadación, así como no artigo 64.1 da Ordenanza Xeral de xestión, recadación e inspección dos tributos e doutros ingresos de dereito público do Concello de Ames, o citado padrón queda exposto ao público durante o prazo de 15 días, a contar dende a data de publicación do anuncio, para que os interesados poidan examinalo e, no seu caso, formular as reclamacións que consideren oportunas. O presente anuncio ten o carácter de notificación colectiva ao abeiro do artigo 102 da Lei 58/2003, do 17 de decembro, Xeral Tributaria, e do artigo 64.1 da Ordenanza Xeral de Xestión, Recadación e Inspección dos Tributos e Doutros Ingresos de Dereito Público do concello de Ames. Contra as liquidacións que se inclúen no padrón, os interesados poderán interpoñer os seguintes recursos: – De Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón. – Contencioso-administrativo, contra a resolución, expresa ou tácita, do recurso de reposición, perante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, do 13 de xullo, reguladora da Xurisdición Contencioso-Administrativa. – Calquera outro recurso que as persoas interesadas consideren oportuno. Contra a repercusión do canon do auga e do coeficiente de vertido a sistemas públicos de depuración de augas residuais poderá interpoñerse reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación, consonte co establecido no artigo 49.7 do Decreto 136/2012, do 31 de maio, polo que se aproba o Regulamento do Canon da Auga e do Coeficiente de Vertido a Sistemas Públicos de Depuración de Augas Residuais. Prazo de ingreso: o período voluntario de cobranza dos tributos indicados, para o Concello de Ames, será do día 7 de novembro de 2019 ao 7 de xaneiro de 2020, ámbolos dous inclusive. O cargo será efectuado o día once do mes de novembro do 2019. Modalidades de ingreso: 1. Pagamentos domiciliados: faranse efectivos mediante débito na conta sinalada polo interesado.2. Pagamentos non domiciliados: O pago poderá efectuarse: a) En calquera oficina das entidades bancarias colaboradoras (Abanca e Banco Sabadell), empregando os instrumentos de ingreso (recibos), que se enviarán ao domicilio declarado do contribuínte por correo ordinario. b) A través de caxeiro automático das entidades colaboradoras. c) A través da TPV virtual de Abanca. No caso de perda do devandito instrumento, o obrigado ao pagamento poderá ata o día 07.01.2020 obter un duplicado nas Oficinas de xestión de aguas do Concello de Ames sitas en: Bertamiráns: Ru/ Agrelo n.º 7-Bx. Tfno.981.89.07.76 Milladoiro: Ru/ Viorneira n.º 6-Bx. Tfno.981.93.94.45 e-mail: ames@espinaydelfin. com Web: www.espinaydelfin.es O vencemento do prazo en período voluntario, sen ter sido satisfeita a débeda, determinará o comezo do período executivo, percibíndose as recargas e demais conceptos esixibles, en aplicación dos artigos 26 e 28 e 161 da Lei 58/2003, do 17 de decembro, Xeral Tributaria. O importe do canon da auga non ingresado no período voluntario será esixido pola vía de constrinximento pola Concellería competente en materia de facenda da Xunta de Galicia. Ames, 30 de outubro de 2019. O alcalde José M. Miñones Conde